Suchinthana/ta-wikipedia huggingface dataset:
கதிரவமறைப்பு, 1986 ஏப்பிரல் 9

ஒரு பகுதி கதிரறைப்பு(partial solar eclipse)  1986, ஏப்ரல் 9, அன்று  ஏற்பட்டது. புவிக்கும் சூரியனுக்கும் இடையில் நிலா செல்லும் போது கதிரவமறைப்பு ஏற்படுகிறது, இதனால் புவியில் உள்ள ஒரு பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலவின் நிழலின் மையம் புவியைத் தவறவிடும்போது புவிமுணைப் பகுதிகளில் ஒரு பகுதி கதிரவமறைப்பு ஏற்படுகிறது.

தொடர்புடைய கதிரவமறைப்புகள்

1986  ஆண்டின்ன் கிரகணங்கள் 

 ஏப்ரல் 9 அன்று ஒரு பகுதிக் கதிரவமறைப்பு .
 ஏப்ரல் 24 அன்று முழு நிலாமறைப்பு .
 அக்டோபர் 3 அன்று ஒரு கலப்பினக் கதிரவமறைப்பு .
 அக்டோபர் 17 அன்று முழு நிலாமறைப்பு .

1986-1989 சூரிய கிரகணங்கள்

சாரோசு 119 
இது சாரோசு சுழற்சி 119, இன் ஒரு பகுதியாகும்.   இது ஒவ்வொரு 18 ஆண்டுகள், 11 நாட்களுக்கும், 71 நிகழ்வுகளைக் கொண்டுள்ளது. கிபி 850 மே 15 அன்று பகுதி கதிரவமறைப்புடன் இந்தத் தொடர் தொடங்கியது. இது ஆகத்து 9,கிபி 994 , ஆகத்து 9 அன்றும்  கிபி1012 ஆகஸ்ட் 20 அன்றும் முழு கதிரவமறைப்புகளைக் கொண்டிருந்தது. கிபி 1030 ஆகத்து 31 அன்று ஒரு கலப்பின கதிரவமறைப்புடன். இது  கிபி 1048 செப்டம்பர் 10  அன்று முதல்  கிபி1950, மார்ச் 18 அன்று வரை வலயக் கதிரவமறைப்புகளைக் கொண்டிருந்தது. இது  2112, ஜூன் 24 அன்று ஒரு பகுதி கதிரவமறைப்பாக தொடரின் 71 நிகழ்வில்  முடிவடைகிறது. 1012, ஆகத்து 20 அன்று மொத்தம் 32 நொடிகள் மட்டுமே நீடித்தது. 1625 ஆம் ஆண்டு செப்டம்பர் 1  அன்று 7 மணித்துளி 37 நொடிகள் வலயத்தின் நீண்ட காலமும். 1030, ஆகத்து 31,  அன்று 18 நொடிகள் மட்டுமே.கலப்பினத்தின் நீண்ட காலமும் கொண்டிருந்தது.

மெட்டானிக் தொடர் 
மெட்டானிக்கத் தொடரில் கதிரவமறைப்பு19 ஆண்டுகளுக்கு(6939.69 நாட்களுக்கு) ஒருமுறை 5 சுழற்சிகள் நிகழ்கிறது. கதிரவமறைப்புகள் ஏறத்தாழ அதே நாட்காட்டி நாலின் ஏற்படுகிறது. மேலும்,  இதன் எண்மத் துணைத்தொடர் ஒவ்வொரு 3.8 ஆண்டுகளில்(1387.94 நாட்களில்)  ஐந்தில் ஒரு பங்கு காலத்துக்கு ஒருமுறை நிகழ்கிறது.

மேற்கோள்கள்

வெளி இணைப்புகள் 

சூரிய கிரகணங்கள்
1986 இல் அறிவியல்
அன்வர் அகமது (துடுப்பாட்டக்காரர்)

அன்வர் அகமது   (Anwar Ahmed) என்பவர் இந்தியாவைச் சேர்ந்த ஒரு துடுப்பாட்ட வீரராவார்.  1986ஆம் ஆண்டு அக்டோபர் மாதம் 10 ஆம் நாள் இவர் பிறந்தார். அன்வர் அகமது கான் என்ற பெயராலும் அறியப்படுகிறார். இந்தியாவில் முதல் தரத் துடுப்பாட்ட போட்டிகளில் விளையாடுகிறார். ஐதராபாத்து (இந்தியா) துடுப்பாட்ட அணிக்காக விளையாடுகிறார். இடது கை மிதவேகப் பந்து வீச்சாளரான இவர் வலது கை மட்டையாளராகவும் விளையாடுகிறார்.

மேற்கோள்கள்

புற இணைப்புகள்
 

1986 பிறப்புகள்
வாழும் நபர்கள்
இந்தியத் துடுப்பாட்டக்காரர்கள்
சென்னூர் சட்டமன்றத் தொகுதி

சென்னூர் சட்டமன்றத் தொகுதி (Chennur Assembly constituency) இந்தியாவின் தெலங்காணா சட்டமன்றத்தின் ஒரு தொகுதியாகும். ஆரம்பத்தில் 1962 வரை இரு உறுப்பினர் தொகுதியாக இருந்து, பின்னர் 1962ல் ஒற்றை உறுப்பினர் தொகுதியாக மாற்றப்பட்டது. இது மஞ்செரியல் மாவட்டத்தில் உள்ள மூன்று தொகுதிகளில் ஒன்றாகும். சென்னூர் மஞ்செரியல் மாவட்டத்தின் தெற்கே அமைந்துள்ளது. இது பெத்தப்பள்ளி மக்களவைத் தொகுதியின் கீழ் வருகிறது.

இந்திய தேசிய காங்கிரசு கட்சியினைச் சார்ந்த காதம் விவேகானாந் தற்போதைய சட்டமன்ற உறுப்பினராக உள்ளார்.

மண்டலங்கள் 
சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:

சட்டப் பேரவை உறுப்பினர்கள் 
சென்னூரை பிரதிநிதித்துவப்படுத்திய சட்டமன்ற உறுப்பினர்கள்

மேலும் பார்க்கவும் 

 தெலங்காணா சட்டப் பேரவையின் தொகுதிகளின் பட்டியல்

மேற்கோள்கள்

வெளி இணைப்புகள் 

 சென்னூர் தொகுதி இணையதளம்

தெலங்காணா சட்டமன்றத் தொகுதிகள்
பெல்லம்பள்ளி சட்டமன்றத் தொகுதி

பெல்லம்பள்ளி சட்டமன்றத் தொகுதி (Bellampalli Assembly constituency) என்பது தெலங்காணா சட்டப் பேரவையின் சட்டமன்றத் தொகுதியாகும். இது மஞ்செரியல் மாவட்டத்தில் உள்ள 3 தொகுதிகளில் ஒன்றாகும். பெல்லம்பள்ளி, பெத்தப்பள்ளி மக்களவைத் தொகுதியின் கீழ் வருகிறது.

இந்திய தேசிய காங்கிரசின் க. வினோத் இந்த தொகுதியின் தற்போதைய சட்டமன்ற உறுப்பினர் ஆவார். இவரது பதவிக்காலம் 2028 வரை உள்ளது.

மண்டலங்கள் 
சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:

சட்டமன்ற உறுப்பினர்கள்

மேலும் பார்க்கவும் 
 தெலங்காணா சட்டப் பேரவையின் தொகுதிகளின் பட்டியல்

மேற்கோள்கள் 

தெலங்காணா சட்டமன்றத் தொகுதிகள்
சனத்நகர் சட்டமன்றத் தொகுதி

சனத்நகர் சட்டமன்றத் தொகுதி (Sanathnagar Assembly constituency) என்பது இந்தியாவின் தெலங்காணா சட்டப் பேரவையின் ஒரு தொகுதியாகும். ஐதராபாத்தில் உள்ள 15 தொகுதிகளில் இதுவும் ஒன்று. இது செகந்திராபாது மக்களவைத் தொகுதியின் ஒரு பகுதியாகும்.

பாரத் இராட்டிர சமிதி கட்சியினைச் சார்ந்த தெலங்காணாவின் மேனாள் கால்நடை பராமரிப்பு, மீன்வளம் மற்றும் ஒளிப்பதிவுத் துறை அமைச்சரான தலசானி சீனிவாசு யாதவ், மூன்றாவது முறையாக இத்தொகுதியின் சட்டமன்ற உறுப்பினராகத் தேர்ந்தெடுக்கப்பட்டுள்ளார்.

தொகுதியின் பரப்பளவு 
சட்டமன்றத் தொகுதி தற்போது பின்வரும் பகுதிகளை உள்ளடக்கியது:

சட்டமன்ற உறுப்பினர்கள்

மேலும் பார்க்கவும் 

 சனத்நகர்
 தெலங்காணா சட்டப் பேரவையின் தொகுதிகளின் பட்டியல்

மேற்கோள்கள் 

தெலங்காணா சட்டமன்றத் தொகுதிகள்
அர்ஜுன் சிங் யாதவ்

அர்ஜுன் சிங் யாதவ் (Arjun Singh Yadav) ஒரு இந்திய அரசியல்வாதி ஆவார். இவர் உத்தரப்பிரதேசத்தில் உள்ள ஜான்பூர் மக்களவைத் தொகுதியிலிருந்து ஜனதா தள உறுப்பினராக இந்திய நாடாளுமன்றத்தின் கீழவையான மக்களவைக்குத் தேர்ந்தெடுக்கப்பட்டார்.

மேற்கோள்கள்

வெளி இணைப்புகள்
 Official biographical sketch in Parliament of India website

1954 பிறப்புகள்
வாழும் நபர்கள்
உத்தரப் பிரதேச அரசியல்வாதிகள்
மக்களவை உறுப்பினர்கள்
இராமகுண்டம் சட்டமன்றத் தொகுதி

இராமகுண்டம் சட்டமன்றத் தொகுதி (Ramagundam Assembly constituency) இந்தியாவின் தெலங்காணா சட்டப் பேரவையின் ஒரு தொகுதி ஆகும். இது பெத்தப்பள்ளி மாவட்டத்தில் உள்ள தொகுதிகளில் ஒன்றாகும். இதில் ராமகுண்டம் நகரமும் அடங்கும். இது பெத்தபள்ளி மக்களவைத் தொகுதியின் ஒரு பகுதியாகும்.

இந்திய தேசிய காங்கிரசின் மக்கன் சிங் ராஜ் தாக்கூர் இத்தொகுதியின் சட்டமன்ற உறுப்பினராக தற்போது உள்ளார்.

மண்டலங்கள் 
இராமகுண்டம் சட்டமன்றத் தொகுதி பின்வரும் மண்டலங்களை உள்ளடக்கியது:

சட்டப் பேரவை உறுப்பினர்கள்

மேற்கோள்கள் 

கரீம்நகர் மாவட்டம்
தெலங்காணா சட்டமன்றத் தொகுதிகள்
ச. மு. சுப்பையா

எஸ். எம். சுப்பையா என அழைக்கப்பட்ட சங்கரலிங்கம் முனியாண்டிப்பிள்ளை சுப்பையா (Sangaralingam Muniandi Pillai Subbiah, 19 அக்டோபர் 1912 – ?) இலங்கை அரசியல்வாதியும், தொழிற்சங்கவாதியும், தமிழ்ச் செயற்பாட்டாளரும் ஆவார்.

சுப்பையா இலங்கை இந்தியக் காங்கிரசு கட்சியின் சார்பில் இலங்கையின் 1947 1-ஆவது நாடாளுமன்றத்திற்கான தேர்தலில் பதுளை தேர்தல் தொகுதியில் போட்டியிட்டு வெற்றிபெற்று நாடாளுமன்றம் சென்றார். இவர் 27,121 வாக்குகள் (50%) வாக்குகளைப் பெற்று லங்கா சமசமாஜக் கட்சியின் ஜே. சி. டி. கொத்தலாவலையை விட 10,467 வாக்குகள் அதிகப்படியாகப் பெற்றார். பதுளை தேர்தல் தொகுதி இரண்டு உறுப்பினர்களைக் கொண்ட தேர்தல் தொகுதி ஆகும். எஸ். எம். சுப்பையா இலங்கையின் முதலாவது நாடாளுமன்றத்திற்குத் தெரிவு செய்யப்பட்ட இலங்கை இந்தியக் காங்கிரசின் உறுப்பினர்களில் ஒருவர் ஆவார்.

தனிப்பட்ட வாழ்க்கை
சுப்பையா இந்தியாவின் திருச்சியைச் சேர்ந்த எழுத்தாளர் கோகிலம் சுப்பையா என்பாரைத் திருமணம் புரிந்தார்.

மேற்கோள்கள் 

1912 பிறப்புகள்
இறந்த ஆண்டு குறிப்பிடப்படவில்லை
இலங்கைத் தொழிலாளர் காங்கிரஸ் அரசியல்வாதிகள்
இலங்கைத் தமிழ் அரசியல்வாதிகள்
இலங்கை மலையகத் தமிழ் அரசியல்வாதிகள்
இலங்கைத் தமிழ்த் தொழிற்சங்கவாதிகள்
இலங்கையின் 1வது நாடாளுமன்ற உறுப்பினர்கள்
பதுளை மாவட்ட நபர்கள்
சித்பூர் சட்டமன்றத் தொகுதி

சித்பூர் சட்டமன்றத் தொகுதி (Sidhpur Assembly constituency) (தொகுதி வரிசை எண்:19) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி பதான் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த பல்வந்த்சின் சந்தன்சிங் ராஜ்புத் ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.

 சித்பூர் தாலுகா
 பதான் தாலுகா (பகுதி) கிராமங்கள் - அஜுஜா, மூனா, கரேடா, உன்வடா, அமர்புரா, வாகனா, பட்சன், கொய்தா, ரவியானா, கோடானா, கத்ரசமல், மேசர், ஹைதர்புரா, டெல்வாடா, கணேஷ்புரா, அபலோவா, ஜங்க்ரல், வாஸ்னி, ஜாகா, லக்ஷ்மிபுரா, எண்ட்லா, கனோசன் , மோர்பா, வாக்டோட், வச்சல்வா, லக்தாப், பில்வன், ரெஞ்சவி, வாதி, சரூப், வடு, சியோல், வமையா, கிம்புவா, கொடவாட், சனோதர்தா.

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
ஆத்மராம் கோவிந்த் கெர்

ஆத்மராம் கோவிந்த் கெர் (Atmaram Govind Kher) ஒரு இந்திய அரசியல்வாதி ஆவார். இவர் உத்தரப்பிரதேச சட்டமன்றத்தின் சபாநாயகராக முதலாவது உத்தரப்பிரதேச சட்டமன்றதிலும், இரண்டாவது உத்தரப்பிரதேச சட்டமன்றத்திலும் மேலும் ஐந்தாவது உத்தரப்பிரதேச சட்டமன்றத்திலும் பணியாற்றினார். இவர் சட்டசபையில் மூன்று முறை சபாநாயகராகப்  பணியாற்றி உள்ளார்.

தனிப்பட்ட வாழ்க்கை
இவர் 1894 ஆம் ஆண்டு செப்டம்பர் மாதம்  25 ஆம் நாள் ஜான்சி மாவட்டத்தில் உள்ள குர்சராயில் என்ற கிராமத்தில் பிறந்தார். இவர், 1916 ஆம் ஆண்டு சூன் மாதம் 9 ஆம் நாளில்  சாந்தாபாய் கேரை மணந்தார். 1982 ஆம் ஆண்டு சனவரி மாதம் 4 ஆம் நாள்  இவர் இறந்தார்.

மேற்கோள்கள்  

1982 இறப்புகள்
1894 பிறப்புகள்
உத்தரப் பிரதேச அரசியல்வாதிகள்
அப்துல் வாரிசு கான்

அப்துல் வாரிசு கான் (Abdul Warish Khan) இந்தியாவைச் சேர்ந்த ஓர் அரசியல்வாதியாவார். இராவ் அப்துல் வாரிசு என்ற பெயராலும் இவர் அறியப்படுகிறார். 1981 ஆம் ஆண்டில் இவர் பிறந்தார். 2007 ஆம் ஆண்டு மே மாதம் முதல் 2012 ஆம் ஆண்டு மார்ச்சு மாதம் வரை சட்டமன்ற உறுப்பினராக உத்தரப் பிரதேச மாநிலத்தின் தானா பவன் சட்டமன்றத் தொகுதியைப் பிரதிநிதித்துவப்படுத்தினார். இராசுட்ரிய லோக் தளம் கட்சியுடன் இணைந்து தேர்தலில் இவர் வெற்றி பெற்றார்.

தொழில்
அப்துல் வாரிசு கான் 2007 ஆம் ஆண்டு உத்தரப் பிரதேச சட்டமன்றத் தேர்தலில் தன்னுடைய 25 வயதில் இராசுட்ரிய லோக் தளத்தை பிரதிநிதித்துவப்படுத்தும் தானா பவன் சட்டமன்றத் தொகுதியிலிருந்து உத்தரப் பிரதேச சட்டமன்றத்திற்குத் தேர்ந்தெடுக்கப்பட்டார்.  2011 ஆம் ஆண்டு பகுசன் சமாச் கட்சியில் சேர்ந்தார்.  2012 தேர்தலில் பகுசன் சமாச் கட்சி வேட்பாளராகப் போட்டியிட்டு சுரேசு ராணாவிடம் தோல்வியடைந்து மூன்றாவது இடத்தில் நின்றார்.

மீண்டும் 2017 ஆம் ஆண்டு நடைபெற்ற தேர்தலில் பகுசன் சமாச் கட்சியை பிரதிநிதித்துவப்படுத்தி மீண்டும் சுரேசு ராணாவிடம் தோல்வியடைந்தார்.

இந்திய தேசிய காங்கிரசு கட்சியில் இருந்து விலகி 2021 ஆம் ஆண்டில் இராசுட்ரிய லோக்தளத்தில் மீண்டும் சேர்ந்தார்.  ஆனால் எந்த தேர்தலிலும் போட்டியிடவில்லை.

மேற்கோள்கள்

1981 பிறப்புகள்
வாழும் நபர்கள்
உத்தரப் பிரதேச அரசியல்வாதிகள்
உத்தரப் பிரதேச சட்டமன்ற உறுப்பினர்கள்
இந்திய தேசிய காங்கிரஸ் அரசியல்வாதிகள்
மிக்ஜாம் புயல்

மிக்ஜாம் புயல் (Cyclone Michaung) என்பது வங்கக் கடலில் உருவாகிய புயலைக் குறிக்கும். வங்காள விரிகுடாவில் உருவான காற்றழுத்தத் தாழ்வு மண்டலம், டிசம்பர் 3 அன்று புயலாக வலுப்பெற்றது. டிசம்பர் 5 அன்று பகல் வேளையில் நெல்லூருக்கும் மச்சிலிப்பட்டணத்துக்கும் இடையே கரையைக் கடந்தது. அப்போது மணிக்கு 80 முதல் 90 கி.மீ வேகத்துடன் காற்று வீசியது.

பாதிப்புகள்
கடலோர மாவட்டங்களான சென்னை, செங்கல்பட்டு, காஞ்சிபுரம், திருவள்ளூர் ஆகியவற்றில் மிகக் கனமழை பெய்தது. இதன் காரணமாக சென்னை மற்றும் சென்னையைச் சுற்றியுள்ள புறநகரப் பகுதிகளில் வெள்ளம் சூழ்ந்தது. சென்னையின் முக்கிய ஆறுகளான கூவம், கொசஸ்தலை ஆறு, அடையாறு ஆகியவற்றில் வெள்ளம் ஏற்பட்டு கரையோரப் பகுதிகள் நீர் சூழ்ந்தது. குறைந்தது 17 நபர்கள் பலியானர் மேலும் சுமார் 32,158 மக்கள் தமிழ்நாட்டிலும் 9,500 மக்கள் ஆந்திரப்பிரதேசத்திலும் வெளியேற்றப்பட்டனர். மழையின் காரணமாக நகரின் பல பகுதிகளுக்கு மின்சாரம் நிறுத்தப்பட்டது.

சென்னை பன்னாட்டு வானூர்தி நிலையத்தின் ஓடுபாதைகளில் நீர் சூழ்ந்ததால் டிசம்பர் 4 ஆம் நாள் முதல் டிசம்பர் 5 நாள் காலை வரை தனது பயணச் சேவையை நிறுத்தியது. மேலும் பாதிக்கப்பட்ட மாவட்டங்களிலுள்ள கல்லூரி, பள்ளிகள் தொடர்ந்து சில நாட்கள் விடுமுறை அறிவித்தன. தென்னக இரயில்வே மற்றும் கிழக்கு கடற்கரை தொடருந்து மண்டலம் ஆகியவற்றின் பல் வேறு தொடருந்துகள் நிறுத்தப்பட்டன. சென்னையில் உள்ள தொழிற்பேட்டைகள், சிறு மற்றும் குறு தொழில்கள் வெள்ள நீராலும் மின்தடையாலும் பெரிதும் பாதிப்பிற்குள்ளாகின. ஆந்திராவில் பல விளை நிலங்களும் பயிர்களும் இந்த புயலால் பாதிக்கப்பட்டன.

வேளச்சேரியில் ஐந்து பர்லாங் சாலையில் டிசம்பர் 4 அன்று திடீரென ஏற்பட்ட பள்ளத்தில் அருகில் இருந்த எரிபொருள் நிறுவனப் பகுதிகளும் ஒரு புதிய கட்டுமானக் கட்டடமும் பள்ளத்தில் சிக்கின. அதில் கட்டுமானத் தொழிலாளர்கள் நான்கு நபர்கள் உட்பட ஐவர் சிக்கியிருந்த நிலையில் ஒருவர் சடலமாக மீட்கப்பட்டார்.

மேற்கோள்கள்

வெளியிணைப்புகள் 
 புயலின் தொடக்கமும் முடிவும்

இந்தியாவில் சூறாவளிகள்
2023 இல் இந்தியா
ஐசோஏசியே

ஐசோஏசியே (தாவர வகைப்பாட்டியல்:Aizoaceae என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த,  தனித்துவமுள்ள 416 பூக்கும் தாவரக் குடும்பங்களில் இதுவும் ஒன்றாகும். இக்குடும்பத்தைக் கண்டறிந்த தாவரவியலாளர், மார்டினோவ்(Martinov) ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பு 1820 ஆம் ஆண்டு என தெரிவிக்கிறது.

இதன் பேரினங்கள்
இக்குடும்பத்தின் கீழ், 120 பேரினங்களை, பன்னாட்டு வகைப்பாட்டியலறிஞர் ஏற்றுக் கொண்டுள்ளனர்.

Acrodon 
Acrosanthes 
Aizoanthemopsis 
Aizoanthemum 
Aizoon 
Aloinopsis 
Amphibolia 
Antegibbaeum 
Antimima 
Apatesia 
Argyroderma 
Astridia 
Bergeranthus 
Braunsia 
Brianhuntleya 
Calamophyllum 
Carpanthea 
Carpobrotus 
× Carruanthophyllum 
Carruanthus 
Cephalophyllum 
Cerochlamys 
Chasmatophyllum 
Cheiridopsis 
Circandra 
Cleretum 
Conicosia 
Conophytum 
Cylindrophyllum 
Deilanthe 
Delosperma 
Dicrocaulon 
Didymaotus 
Dinteranthus 
Diplosoma 
Disphyma 
Dracophilus 
Drosanthemopsis 
Drosanthemum 
Eberlanzia 
Ebracteola 
Enarganthe 
Erepsia 
Esterhuysenia 
Faucaria 
Fenestraria 
Frithia 
Gibbaeum 
Glottiphyllum 
Gunniopsis 
Hallianthus 
Hammeria 
Hartmanthus 
Hereroa 
Hymenogyne 
Jacobsenia 
Jensenobotrya 
Jordaaniella 
Juttadinteria 
Khadia 
Lampranthus 
Lapidaria 
Leipoldtia 
Lemonanthemum 
Lithops 
Machairophyllum 
Malephora 
Malotigena 
Marlothistella 
Mesembryanthemum 
Mestoklema 
Meyerophytum 
Mitrophyllum 
Monilaria 
Mossia 
Muiria 
Namaquanthus 
Namibia 
Nananthus 
Nelia 
Neohenricia 
Octopoma 
Oophytum 
Orthopterum 
Oscularia 
Ottosonderia 
Peersia 
Phiambolia 
Pleiospilos 
Prepodesma 
Psammophora 
Rabiea 
Rhinephyllum 
Rhombophyllum 
Roosia 
Ruschia 
Ruschianthus 
Ruschiella 
Saphesia 
Sarcozona 
Schlechteranthus 
Schwantesia 
Scopelogena 
Sesuvium 
Skiatophytum 
Smicrostigma 
Stayneria 
Stoeberia 
Stomatium 
Tanquana 
Tetragonia 
Titanopsis 
Trianthema 
Tribulocarpus 
Trichodiadema 
Vanheerdea 
Vanzijlia 
Vlokia 
Wooleya 
Zaleya 
Zeuktophyllum

குறிப்புகள்

மேற்கோள்கள்

வெளியிணைப்புகள் 

பூக்கும் தாவரக் குடும்பங்கள்
தமிழ்நாட்டு மூலிகைக் குடும்பங்கள்
தாவரவியல் பெயருடையக் கட்டுரைகள்
ஐசோஏசியே குடும்பம்
காயூர் அலி கான்

காயூர் அலி கான் (Ghayoor Ali Khan) இந்தியாவைச் சேர்ந்த ஓர் அரசியல்வாதியாவார். 1909 ஆம் ஆண்டு அக்டோபர் மாதம் ஏழாம் தேதியன்று முகமது லியாகத் அலிகான் என்பவருக்கு மகனாக இவர் பிறந்தார். முசாபர்நகர்  அரசு உயர்நிலைப் பள்ளியிலும் மீரட் கல்லூரியிலும் கல்வி கற்றார். இந்தியாவின் ஏழாவது மக்களவையில் முசாபர்நகர் மக்களவைத் தொகுதியை பிரதிநிதித்துவப்படுத்தினார். உத்தரப் பிரதேச மாநில அரசியலில்  மதச்சார்பற்ற சனதா கட்சியின் உறுப்பினராகச் செயல்பட்டார்.

காயூர் அலி கான் புது தில்லியில் 7 ஏப்ரல் 1989 ஆம் ஆண்டு ஏப்ரல் மாதம் 7 ஆம் தேதியன்று தனது 79ஆவது வயதில் இறந்தார்.

மேற்கோள்கள்

1909 பிறப்புகள்
1989 இறப்புகள்
உத்தரப் பிரதேச அரசியல்வாதிகள்
இந்திய நாடாளுமன்ற உறுப்பினர்கள்
முசாபர்நகர் மாவட்டம்
சந்து லால் சாகு

சந்து லால் சாகு (Chandu Lal Sahu)  இந்தியாவைச் சேர்ந்த ஓர் அரசியல்வாதியாவார். 1959 ஆம் ஆண்டு சூன் மாதம் முதல் தேதியன்று சத்தீசுகர் மாநிலம் இராய்ப்பூரில் புனீம் ராம் என்பவருக்கு மகனாகப் பிறந்தார். இராச்சீவ் லோச்சன் கல்லூரியில் வணிகவியலில் இளநிலைப் பட்டமும் இராய்ப்பூர் துர்கா கல்லூரியில் சட்டப் பாடத்தில் இளநிலை பட்டமும் பெற்றார். ஒரு விவசாயியாகவும் வழக்கறிஞராகவும் செயல்பட்டார். சாந்தா தேவி என்ற பெண்ணை திருமணம் செய்து கொண்டார். தம்பதியருக்கு மூன்று குழந்தைகள் உள்ளனர். 2009 மற்றும் 2014 ஆம் ஆண்டுகளில் பாரதிய சனதா கட்சியின் வேட்பாளராக மகாசமுந்து  மக்களவைத் தொகுதியில் போட்டியிட்டு தேர்ந்தெடுக்கப்பட்டார்.   முன்னதாக, இவர் 2003 ஆம் ஆண்டில் இராச்சிம் சட்டமன்றத் தொகுதியிலிருந்து சத்தீசுகர் சட்டமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள்

1959 பிறப்புகள்
வாழும் நபர்கள்
சத்தீசுகர் அரசியல்வாதிகள்
பாரதிய ஜனதா கட்சி அரசியல்வாதிகள்
இந்திய நாடாளுமன்ற உறுப்பினர்கள்
பாயான் லெப்பாஸ் வழித்தடம்

பாயான் லெப்பாஸ் வழித்தடம் (Bayan Lepas LRT line) என்பது நடுத்தரத் திறன் தொடருந்து வழித்தடம் ஆகும். இந்த வழித்தடம் மலேசியாவின் பினாங்கில் கட்டுமானத்தில் உள்ளது. பினாங்கு போக்குவரத்து முதன்மைத் திட்டத்தின் (PTMP) ஒரு பகுதியாக, இந்த வழித்தடமானது 26.8 கிமீ (16.7 மைல்) பாதையளவிற்கு உருவாக்கப்படுகிறது. சில நிலையங்கள் நிலத்தடியில் நிறுவப்படலாம். 22 கிமீ (14 மைல்) நீளத்தில் பத்தொன்பது நிலையங்கள் கட்டப்படும் என எதிர்பார்க்கப்படுகிறது.

நிலையம்

மேற்கோள்கள் 

பினாங்கு
இளநிலை கட்டிடக்கலை

இளநிலை கட்டிடக்கலை (இந்தியா) (Bachelor of Architecture (India)) என்பது 10+2 எனும் கல்வி நிலைக்குப் பிறகு படிக்கும் கல்வி ஆகும். மேலும் இதனைப் பயில கட்டிடக்கலையில் ஒரு தொழிலுக்காக இந்தியக் கட்டடக் கலை ஆராய்ச்சிக் கழகம் நடத்தப்படும் கட்டிடக்கலைக்கான தேசிய திறன் தேர்வில் தேர்ச்சி பெற்றிருத்தல் அவசியமாகும். இத்தகைய கல்வியினை முடிப்பவர்கள் கட்டிடக்கலை வடிவமைப்பாளர், கட்டடகக்கவின் பொறியாளர், கட்டடக்கலை வரைவாளர், கட்டடக்கலை உதவியாளர், இந்திய ரயில்வே, பாதுகாப்பு அமைச்சகம், தேசிய கட்டிட அமைப்பு, நகர்ப்புற விவகாரங்களுக்கான தேசிய நிறுவனங்கள் மற்றும் அரசாங்க கட்டிடக் கலைஞர்கள் என தனியார் அல்லது அரசு நிறுவனங்களில் பல்வேறு நிலைகளில் பணிசெய்கிறார்கள்.

பின்னணி 
இளநிலை கட்டிடக்கலை (இந்தியா) என்பது அடிப்படை வடிவமைத்தல் மற்றும் கட்டமைப்புகளை உருவாக்குவதில் ஆர்வமுள்ள ஒரு மாணவர் கற்கும் பாடமாகும்.

தகுதி 
இளநிலை கட்டிடக்கலை (இந்தியா) பயில பின்வரும் தகுதிகளைக் கொண்ட எவரும் தொடரலாம்:     

 கணிதம், இயற்பியல் மற்றும் வேதியியல் பாடங்களைக் கொண்ட 12 ஆம் வகுப்பு பொதுத் தேர்வுகளில் 50 சதவீதத்துடன் அங்கீகரிக்கப்பட்ட பல்கலைக்கழகம் அல்லது நிறுவனத்தில் தேர்ச்சி பெற்றவர்.
 இளநிலை கட்டிடக்கலை படிப்பில் சேருவதற்கு தேவையான சதவீதத்துடன் நுழைவுத் தேர்வில் தேர்ச்சி பெற்றுள்ளவர்.
 இளநிலை கட்டிடக்கலை படிப்புக்கான நுழைவுத் தேர்வுகளுடன், கூட்டு நுழைவுத் தேர்வு முதன்மைத் தாள் 2 இல் தகுதி பெற்றுள்ளவர். கட்டிடக்கலைக்கான தேசிய திறன் தேர்வு (NATA) மற்றும் கட்டிடக்கலை திறன் தேர்வு (AAT) ஆகியவை இளங்கலை கட்டிடக்கலை படிப்பில் சேர நடத்தப்படும் இரண்டு முக்கிய நுழைவுத் தேர்வுகள் ஆகும்.
 அல்லது 10+3 பாடநெறி மாதிரியில் பட்டய தேர்வில் தேர்ச்சி பெற்றிருக்க வேண்டும்.

மேற்படிப்பு 
இளநிலை கட்டிடக்கலையில் (இந்தியா) முதுகலை பட்டப்படிப்பைப் பயில  கீழ்கண்ட தகுதிகள் அவசியம்:  

 அங்கீகரிக்கப்பட்ட பல்கலைக்கழகத்தில் 50 சதவீத மதிப்பெண்களுடன் இளநிலைப் பட்டம்.
 கேட் (பொதுத் திறனாய்வுத் தேர்வு) மற்றும் CEED (வடிவமைப்புக்கான பொதுவான நுழைவுத் தேர்வு (CEED) சேர்க்கை, இவை முறையே தேசிய தேர்வு முகமை மற்றும் IIT ஆல் ஏற்பாடு நடத்தப்படுகின்றன.
 அல்லது, தனிப்பயனாக்கப்பட்ட நுழைவுத் தேர்வுகள் அல்லது நேர்காணல்கள் மற்றும் பிறரால் நடத்தப்படும் திறன் அடிப்படையிலான நுழைவுத் தேர்வுகள் மூலம் தன்னாட்சி நிறுவனங்களில் கட்டிடக்கலையில் முதுநிலைப் படிப்பைத் தொடரலாம்.

மேற்கோள்கள் 

இந்தியக் கட்டிடக்கலை
இளநிலைப் பட்டங்கள்
பத்தம் பால் ரெட்டி

பத்தம் பால் ரெட்டி (Baddam Bal Reddy)  இந்தியாவைச் சேர்ந்த ஓர் அரசியல்வாதியாவார். தெலுங்கானா அரசியலில் பாரதிய சனதா கட்சியின் உறுப்பினராக இவர் செயல்பட்டார். 1985, 1989 மற்றும் 1994 சட்டமன்றத் தேர்தல்களில் வெற்றி பெற்ற இவர் தெலுங்கானா சட்டமன்றத்தின் கர்வான் சட்டமன்றத் தொகுதியிலிருந்து மூன்று முறை சட்டமன்ற உறுப்பினராகத் தேர்ந்தெடுக்கப்பட்டார்.  2004 ஆம் ஆண்டில் இசுலாமிய தீவிரவாத இயக்கத்தால் பயிற்றுவிக்கப்பட்ட குழுவின் உறுப்பினர்களால் பத்தம் பால் ரெட்டி படுகொலை முயற்சிக்கு இலக்கானார். சதிகாரர்களில் ஒருவரான சையத் இயாகிர் ரகீம் 2017 ஆம் ஆண்டில் கைது செய்யப்பட்டார்.  அதே நேரத்தில் முக்கிய குற்றவாளியான பர்கத்து உல்லா கோரி தப்பியோடினார்.

சட்டமன்ற உறுப்பினராக

மேற்கோள்கள்

புற இணைப்புகள்
 Baddam Bal Reddy affidavit

வாழும் நபர்கள்
தெலங்காணா அரசியல்வாதிகள்
பாரதிய ஜனதா கட்சி அரசியல்வாதிகள்
தெலுங்கு மக்கள்
சுரபி வாணி தேவி

சுரபி வாணி தேவி   (Surabhi Vani Devi) இந்தியாவைச் சேர்ந்த ஓர் அரசியல்வாதியாவார். கல்வியாளர், கலைஞர் என பன்முகங்களில் இயங்குகிறார்.  1952 ஆம் ஆண்டு ஏப்ரல் மாதம் முதல் தேதியன்று இவர் பிறந்தார்.  இந்தியாவின் முன்னாள் பிரதமர் பி.வி.நரசிம்ம ராவின் மகளாக அறியப்படுகிறார்.  மார்ச் 2021 ஆம் ஆண்டு நடைபெற்ற தெலுங்கானா சட்டப் பேரவைத் தேர்தலில் மகபூப்நகர்-ரங்காரெட்டி-ஐதராபாத்து பட்டதாரி தொகுதியில் இருந்து  மாநிலங்களவை உறுப்பினராகத் தேர்ந்தெடுக்கப்பட்டார்

ஆரம்ப கால வாழ்க்கை 
வாணி தேவி இந்தியாவின் முன்னாள் பிரதமர் பி.வி.நரசிம்ம ராவுக்கு 1 ஏப்ரல் 1952 அன்று இந்தியாவின் தெலுங்கானாவில் உள்ள கரீம்நகர் மாவட்டத்தில் வங்காரா கிராமத்தில் பிறந்தார்.  தனது பள்ளிப்படிப்பை ஐதர்குடா அரசினர் பெண்கள்  மேல்நிலைப் பள்ளியில் படித்தார்.  உசுமானியா பல்கலைக்கழகத்தில் இளங்கலைப் பட்டமும் , சவகர்லால் நேரு தொழில்நுட்பவியல் பல்கலைக்கழகத்தில் நுண்கலை பட்டயப் படிப்பையும் முடித்தார். 1990 மற்றும் 1995 ஆம் ஆண்டுகளுக்கு இடையில் பல்கலைக்கழகத்தில் விரிவுரையாளராக பணியாற்றினார்

கல்வி நடவடிக்கைகள் 
வாணி தேவி  கடந்த 35 ஆண்டுகளாக ஒரு கலைஞர், கல்வியாளர், சமூக ஆர்வலராக இருந்துள்ளார். சிறீ வெங்கடேஸ்வரா குழும நிறுவனங்களை நிறுவி முதல்வராக பணிபுரிந்தார். 1991 ஆம் ஆண்டில் சுரபி கல்வி சங்கம், சிறீ வெங்கடேசுவரா நுண்கலை கல்லூரியை நிறுவினார்.

ஒரு கலைஞராக 
அவர் ஒரு கலைஞர், அவருக்கு விருப்பமான பாடம் இயற்கை மற்றும் நடுத்தர நீர் வண்ண ஓவியர் என அறியப்படுகிறார்.

விருதுகள் 
 2016 இல் தெலுங்கானா மாநில அரசால் பன்னாட்டு  மகளிர் சாதனை விருது வழங்கப்பட்டது 
 பொட்டி சிறீராமுலு தெலுங்கு பல்கலைக்கழகத்தால்  இவருக்கு பிரதிபா புரசுகார் விருது வழங்கப்பட்டது.

மேற்கோள்கள் 

வாழும் நபர்கள்
1952 பிறப்புகள்
தெலங்காணா அரசியல்வாதிகள்
தெலுங்கு மக்கள்
கோசாமகால் சட்டமன்றத் தொகுதி

கோசாமகால் சட்டமன்றத் தொகுதி (Goshamahal Assembly constituency) என்பது இந்தியாவின் தெலங்காணா சட்டப் பேரவையின் ஒரு தொகுதி ஆகும். தலைநகர் ஐதராபாத்தில் உள்ள 15 தொகுதிகளில் இதுவும் ஒன்று. இது ஐதராபாத்து மக்களவைத் தொகுதியின் ஒரு பகுதியாகும். கோசாமகால் பகுதியில் கணிசமான வட இந்தியாவிலிருந்து குடிபெயர்ந்த இந்துக்கள் வாழ்கின்றன. இவர்களில் பெரும்பாலோனோர் லோதி சமூகத்தினைச் சார்ந்தவர்கள்.

இந்த தொகுதியில் பாரதிய ஜனதா கட்சி சார்பில் த. ராஜா சிங் என்பவர் 2014 சட்டமன்ற உறுப்பினராக இருந்து வருகின்றார். 2008ஆம் ஆண்டுக்கு முன்பு மகாராஜ் கஞ்ச் தொகுதியாக இருந்தது. இதன் சட்டமன்ற உறுப்பினராக பாஜக பிரேம் சிங் ரத்தோர் இருந்தார்.

தொகுதியின் பரப்பளவு 
2002ஆம் ஆண்டின் எல்லை நிர்ணயச் சட்டத்தின்படி 2009 தேர்தலுக்கு முன்னர் இத்தொகுதி உருவாக்கப்பட்டது.

சட்டமன்றத் தொகுதி தற்போது பின்வரும் சுற்றுப்புறங்களை உள்ளடக்கியது:

சட்டமன்ற உறுப்பினர்கள் 

 ஐதராபாத்து மக்களவைத் தொகுதியில் அனைத்திந்திய மஜ்லிசே இத்திகாதுல் முசுலிமீன் வெற்றி பெற இயலாத ஒரே சட்டமன்றத் தொகுதியாக கோசாமகால் உள்ளது. பிரேம் சிங் ரத்தோர் 1999-ல் மகாராஜ்கஞ்சில் பாஜக சார்பில் வெற்றி பெற்றார். பின்னர் அவர் ஒரு எதிர்ப்பின் காரணமாக பதவி விலகினார். பின்னர் பாஜக ராஜா சிங் சட்டமன்ற உறுப்பினராக இருந்து வருகிறார்.

மேலும் பார்க்கவும் 

 தெலங்காணா சட்டப் பேரவையின் தொகுதிகளின் பட்டியல்

மேற்கோள்கள் 

தெலங்காணா சட்டமன்றத் தொகுதிகள்
கே. வெங்கட்ரமணா ரெட்டி

கட்டிப்பள்ளி வெங்கட்ரமணா ரெட்டி (Katipally Venkata Ramana Reddy), தெலங்கானா மாநில பாரதிய ஜனதா கட்சி அரசியல்வாதியும்,  2023 தெலங்கானா சட்டமன்றத் தேர்தலில் காமாரெட்டி சட்டமன்றத்  தொகுதியிலிருந்து  தெலங்கானா சட்டப் பேரரவைக்குத் தேர்ந்தெடுக்கப்பட்டார். இத்தேர்தலில் தன்னை எதிர்த்து போட்டியிட்ட தெலங்காணா முதல்வரும், பாரத் இராட்டிர சமிதி கட்சித் தலைவருமான க. சந்திரசேகர் ராவ்  மற்றும் இந்திய தேசிய காங்கிரசு கட்சியின் அனுமுலா ரேவந்த் ரெட்டி ஆகியவர்களை வென்றார்.

மேற்கோள்கள்

தெலங்காணா அரசியல்வாதிகள்
பாரதிய ஜனதா கட்சி அரசியல்வாதிகள்
தெலங்காணா சட்டப் பேரவை உறுப்பினர்கள்
இளநிலை மின் பொறியியல்

இளநிலை மின் பொறியியல் ( Bachelor of Electrical Engineering சுருக்கமாக BEE ) என்பது ஒரு பல்கலைக்கழகம் அல்லது கல்லூரியில் மின்பொறியியலில் மூன்று முதல் ஐந்து ஆண்டுகள் படிப்பை முடித்த மாணவருக்கு வழங்கப்படும் இளநிலைப் பட்டம் ஆகும்.

பல கல்வி நிறுவனங்கள் மின் பொறியியல் ( BSEE அல்லது B.Sc.EE ) அல்லது இளம் அறிவியல் மின் பொறியியல் ( BEEE) படிப்புகளை வழங்குகின்றன.

கால அளவு 
நாடுகளின் பாடத்திட்டத்தினைப் பொறுத்து இதன் கால அளவு மாறுபடும். எடுத்துக்காட்டாக, அமெரிக்காவில், இந்தப் படிப்பை முடிக்க நான்கு ஆண்டுகள் ஆகும்.ஆனால், இங்கிலாந்தில் மூன்று ஆண்டுகள் ஆகும்.

சில நாடுகளில், இதை முடிக்க ஐந்து ஆண்டுகள் ஆகும். நேர் மின்னோட்டம், மாறுதிசை மின்னோட்டம், மின் இயந்திரங்கள், மாறுதிசை மின்சார இயக்கி & டிசி மின்சார இயக்கி, மின்மாற்றி, மின்னியற்றி, சுழலும் சாதனங்கள், மின் பொறியியல், மின்திறன் செலுத்தல் மற்றும் மின் வழங்கல் ஆகியவை இந்தப் பாடத்திட்டத்தில் பொதுவாக உள்ளடக்கப்படும் ஆய்வுத் தலைப்புகள் ஆகும்.

சான்றுகள்

வெளி இணைப்புகள் 

 பொறியாளர்களுக்கான PDH படிப்புகள்
இளநிலைப் பட்டங்கள்
மின்பொறியியல்
பொறியியல் கல்வி
தத்தா நாராயண் பாட்டீல்

தத்தா நாராயண் பாட்டீல் (Datta Narayan Patil) இந்தியாவைச் சேர்ந்த ஓர் அரசியல்வாதியாவார். 1926 ஆம் ஆண்டு ஏப்ரல் மாதம் 4 ஆம் தேதியன்று இவர் பிறந்தார். தத்தாத்ரே பாட்டீல் என்ற பெயராலும் அறியப்படுகிறார். 1987 ஆம் ஆண்டு நவம்பர் மாதம் 27 ஆம் தேதி முதல் 1988 ஆம் ஆண்டு திசம்பர் மாதம் 22 ஆம் தேதி வரையும் மீண்டும் 1989 ஆம் ஆண்டு அக்டோபர் மாதம் 20 ஆம் தேதி முதல் 1990 ஆம் ஆண்டு மார்ச்சு மாதம் 3 ஆம் தேதி வரையிலும் இரண்டு முறை மகாராட்டிர மாநில சட்டமன்றத்தில் எதிர்க்கட்சித் தலைவராக பணியாற்றினார். விவசாயிகள் மற்றும் தொழிலாளர் கட்சியின் மூத்த தலைவராகவும் கருதப்பட்டார்.

வாழ்க்கைக் குறிப்பு
27 ஆண்டுகள் சட்டமன்ற உறுப்பினராகப் பணியிலிருந்த தத்தா நாராயண் பாட்டீல் 2011 ஆம் ஆண்டு தனது 84 ஆவது வயதில் இறந்தார். இவரது மருமகள் மீனாட்சி பாட்டீல் அலிபாக்கு சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள்

2011 இறப்புகள்
மகாராட்டிர அரசியல்வாதிகள்
மகாராட்டிர சட்டமன்ற உறுப்பினர்கள்
1926 பிறப்புகள்
இம்மடி ஜெகதேவராயன்

இம்மடி ஜெகதேவராயன் சென்னபட்டணத்தை ஆண்ட மன்னர்களுள் மிகவும் புகழ் பெற்றவராவார். இவரின் தந்தை ராணா ஜெகதேவராயன், ஜெகதேவியை தலைநகராக கொண்டு பாராமகால் பகுதியை ஆட்சி செய்தவர். இவரின் தந்தை ராணா ஜெகதேவராயன் சந்திரகிரி மீது படையெடுத்து வந்த பீசாபூர் சுல்தான் அலி அதில் ஷாவின் படைகளுடன்  தீவிரமாக போரிட்டு நாட்டைக்காத்தான். இதன் காரணமாக  ஸ்ரீரங்க தேவ ராயன்,  பாராமகால் என்றழைக்கப்படும் பெரும் நிலப்பரப்பை ராணா ஜெகதேவராயனுக்கு கி.பி.1578இல் பரிசாக அளித்து, தன் மகளையும் மணமுடித்து தந்தார். தந்தை ராணா ஜெகதேவராயனுக்குப் பிறகு இவன்  ஆட்சிப்பொறுப்பை ஏற்றான்.  இவர் பலிஜா சாதியில் விஷ்ணுவர்தன கோத்திரத்தில் பிறந்தவர். ஏறக்குறைய கி.பி.1589இல் கோல்கொண்டாவின் முகமது குத்ஷா பெனுகொண்டாவின் மீது போர்த் தொடுத்தான். இப்போரில் இவன் வீரப்போர் புரிந்து முற்றுகையை முறியடித்தான். இதற்குப் பரிசாக விஜயநகர மன்னன் வெங்கடபதி ராயன் இவனுக்கு  சென்னபட்டனம் ஜாகீரை  வழங்கினார். இவரின் ஆட்சியின் கீழ் இருந்த பகுதிகள் பெங்களூர், மைசூர், இராமநகரம், மண்டியா, ஹாசன், தும்கூர், கோலார் மற்றும்  தமிழ்நாட்டின் தருமபுரி,  கிருஷ்ணகிரி மாவட்டத்திற்கு உட்பட்ட பாராமகால் பகுதியையும் சேர்த்து கருநாடகத்தின் பெரும் பகுதியை ஆட்சி செய்தார். இவருக்கு பின் இவரின் வழித்தோன்றல் நான்கைந்து தலைமுறையாக (கி.பி.1578 முதல் 1669 வரை) 91 ஆண்டுகள் ஆட்சி செய்தனர். இம்மரபின் இறுதி அரசன் கி.பி. 1669 இல் பீசாபூர் சுல்தானின் தளபதியான முஸ்தபா கானுடன் போரிட்டு இறந்தான். இத்துடன் இம்மரபு அழிந்தது.

மேற்கோள்கள் 

சிற்றரசர்கள்
கர்நாடக வரலாறு
இந்திய அரசர்கள்
மக்பூப் மாளிகை

மக்பூப் மாளிகை, மக்பூப் மேன்ஷன் (Mahbub Mansion) என்றும் அறியப்படும் இது ஓர் அரண்மனையாகும். இது ஐதராபாத்தின் மாலிக்பேட்டை பகுதியில் அமைந்துள்ளது. இது ஐதராபாத்தின் ஆறாவது நிசாம் மிர் மகபூப் அலி கான் பெயரால் அழைக்கப்படுகிறது. இவர் எப்போதாவது இங்கு வந்து தங்கிச் சென்றார். ஆனால் அவரது நிரந்தர வசிப்பிடம் புராணி அவேலி என்ற அரண்மனையாகும் .

வரலாறு 
இது, பாரம்பரிய ஐரோப்பிய மற்றும் முகலாயக் கட்டிடக்கலை பாணியில்  19 ஆம் நூற்றாண்டின் பிற்பகுதியில் கட்டப்பட்ட ஒரு பெரிய அரண்மனை ஆகும். இது இராஜாவின் அரண்மனையின் கிழக்குத் தொகுதிகளைப் போன்றது. இது 19 ஆம் நூற்றாண்டில் ஐதராபாத்து நிசாமால் கையகப்படுத்தப்பட்டது.

தகவல்கள் 
ஆறாம் ஆசாப் ஜாவின் மனைவியான சர்தார் பேகம், பந்தயங்களைப் பார்ப்பதில் விருப்பமுள்ளவராக இருந்ததால், மாளிகையில் இருந்து தங்க வேலைப்பாடுகளாலான திரைச்சீலைகளுக்கு மத்தியில் பந்ததயத்தைப் பார்த்துக் கொண்டிருப்பார். பர்தா இருப்பதால் தங்கத் திரைகளில் இருந்து சூரிய ஒளி பிரதிபலித்ததால், ராணியை யாரும் பார்க்க முடியாது.

இன்றைய நாள் 
1983 ஆம் ஆண்டில், உஸ்மான் கஞ்சின் மசாலா சந்தை அதிகாரப்பூர்வமாக மக்பூப் மாளிகையில் உள்ள திறந்த நிலத்திற்கு மாற்றப்பட்டது.
மிகவும் மோசமான நிலையில் இருந்த அரண்மனை கைவிடப்பட்டது. இந்திய அரசாங்கத்தால் முற்றிலும் புறக்கணிக்கப்பட்டது. அதேசமயம், அரண்மனை நிலம் முழுவதுமாக வீட்டுவசதி மற்றும் வணிக வளாகங்களால் கையகப்படுத்தப்பட்டுள்ளது.

இதனையும் காண்க 

 ஐதராபாத் நிசாம்

மேற்கோள்கள்

வெளி இணைப்புகள் 
 Exterior view of Mahbub Mansion on Youtube
ஐதராபாத் இராச்சியம்
யூசுப் மெகர் அலி

யூசுப் மெகர் அலி (Yusuf Meher ali)  இந்தியாவைச் சேர்ந்த ஓர் அரசியல்வாதியாவார். 1903 ஆம் ஆண்டு  செப்டம்பர் மாதம் 23 ஆம் தேதியன்று இவர் பிறந்தார்.  இந்திய சுதந்திரப் போராட்ட வீரராகவும் ஒரு  சோசலிச தலைவராகவும் அறியப்படுகிறார். 1942 ஆம் ஆண்டில்  எரவாடா மத்திய சிறையில் அடைக்கப்பட்டிருந்தபோது பம்பாய்   நகரத் தந்தையாக இவர்  தேர்ந்தெடுக்கப்பட்டார். 

தேசிய இராணுவம்,  பம்பாய் இளையோர் கூட்டமைப்பு  மற்றும் காங்கிரசு சோசலிச கட்சி  ஆகியவற்றின் நிறுவனர்களில் இவரும் ஒருவராக இருந்தார்.  விவசாயிகள் மற்றும் தொழிற்சங்க இயக்கங்களில் பங்கு வகித்தார்.  சுதந்திரப் போரில் இவர் 'சைமன் கோ பேக்' என்ற வார்த்தையை உருவாக்கினார் 

பிரித்தானிய சாம்ராச்யத்திடம் இருந்து சுதந்திரம் பெறுவதற்கான இந்தியாவின் கடைசி நாடு தழுவிய பிரச்சாரத்திற்காக மகாத்மா காந்தியுடன் இணைந்து வெள்ளையனே வெளியேறு இயக்கத்தில் பங்கேற்று அதன் ஒரு பகுதியாக இருந்தார். இதற்கான இரகசிய இயக்கத்தில் பங்கேற்றார்.  வெள்ளையனே வெளியேறு இயக்கத்தில் முன்னணியில் இருந்தார்.

படைப்புகளின் பட்டியல் 

 என்ன படிக்க வேண்டும்: ஒரு படிப்பு பாடத்திட்டம் (1937)
 இந்தியாவின் தலைவர்கள் (1942)
 பாக்கித்தானுக்கு ஒரு பயணம் (1944)
 நவீன உலகம்: ஒரு அரசியல் ஆய்வு பாடத்திட்டம், பகுதி 1 (1945)
 தி பிரைசு ஆஃப் லிபர்ட்டி (1948)
 நிலத்தடி இயக்கம் (1942)

மேற்கோள்கள் 

1950 இறப்புகள்
1903 பிறப்புகள்
மகாராட்டிர அரசியல்வாதிகள்
இந்திய விடுதலைப் போராட்ட வீரர்கள்
மாலிக்பேட்டை

மாலிக்பேட்டை அல்லது மாலக்பேட்டை (Malakpet) இந்தியாவின் தெலங்காணா மாநிலத்தின் ஐதராபாத்தில் உள்ள பழைய நகரப் பகுதியில் உள்ள புறநகர்ப் பகுதிகளில் ஒன்றாகும். இது பழைய மாலக்பேட்டை மற்றும் புதிய மாலக்பேட்டை என இரண்டு பகுதிகளாக பிரிக்கப்பட்டுள்ளது. இந்தப் பகுதி பெருநகர ஐதராபாத்து மாநகராட்சியின் சார்மினார் மண்டலத்தின் கீழ் வருகிறது. இந்த வட்டத்தில் சைதாபாத் (24), மூசரம்பாக் (25), பழைய மாலக்பேட்டை (26), அக்பர்பாக் (27), அசம்புரா (28), சவானி (29), தபீர்புரா (30) என ஏழு வார்டுகள் உள்ளன.

அனைத்திந்திய மஜ்லிசே இத்திகாதுல் முசுலிமீன் கட்சியைச் சேர்ந்த அகமது பின் அப்துல்லா பாலாலா 2018 ஆம் ஆண்டு மூன்றாவது முறையாக மாலக்பேட்டை சட்டமன்றத் தொகுதியின் உறுப்பினராகத் தேர்ந்தெடுக்கப்பட்டார்.

வரலாறு 
கோல்கொண்டா மன்னர் அப்துல்லா குதுப் ஷாவின் வேலைக்காரரான மாலிக் யாகூப் பெயரால் இப்பகுதிக்கு இந்தப் பெயர் வந்தது. 

ஐதராபாத்து நிசாம் ஆறாம் ஆசாப் ஜா தனது அரண்மனைக்கு அருகில் இருக்க வேண்டும் என்று விரும்பியதால் மௌலா அலி பகுதியில் செயல்பட்டுவந்த ஐதராபாத்து குதிரைப் பந்தய மைதனம் 1886 ஆம் ஆண்டில் இங்கு மாற்றப்பட்டது.  பின்னர், அவர் பந்தய மைதானத்தில் மக்பூப் மாளிகையையும் கட்டினார். 

மாலிக்பேட்டை ஐதராபாத்தின் பாரம்பரிய பகுதியாகும். இதன் வடக்கே ஆம்பர்பேட்டைமற்றும் மூசரம்பாக், கிழக்கில் தில்சுக்நகர், மேற்கில் சதர்காட் மற்றும் தெற்கில் சைதாபாத் ஆகியவை எல்லைகளாக உள்ளன.

பிரபலமான ஐதராபாத்து குதிரைப்பந்தய மைதானம் ,  மற்றும் வரலாற்று சிறப்புமிக்க மக்பூப் மாளிகை சந்தை அல்லது மக்பூப் கஞ்ச் சந்தை ஆகியவை இங்குள்ள முக்கிய அடையாளங்களாகும். அஸ்மான் கர் அரண்மனை மற்றும் மான்சியர் ரேமண்ட் கல்லறை ஆகியவை இங்கு அமைந்துள்ள மற்ற வரலாற்று இடங்களாகும்.

வரலாற்று இடங்களைத் தவிர, மாலிக்பேட்டையில் அருகிலுள்ள மெட்ரோ இணைப்புடன் கூடிய கேலரியா வணிக வளாகம் ஒன்று உள்ளது.

பல்வேறு பனை மரங்கள் மட்டுமே உள்ள பல்மெட்டம் என்ற ஒரு சிறப்பு தாவரவியல் பூங்காவும் இங்கு அமைந்துள்ளது.  இது பெருநகர ஐதராபாத்து மாநகராட்சியால் 2002 இல் நிறுவப்பட்டது.

மேற்கோள்கள் 

Coordinates on Wikidata
தெலங்காணா வரலாறு
ஐதராபாத்து
யூரோபெல்டோய்டியா

யூரோபெல்டாய்டு பாம்புகள் (Uropeltoidea) என்று அழைக்கப்படும் யூரோபெல்டோய்டியா, யூரோபெல்டிட் பெருங்குடும்பம் ஆகும்.  இந்த பெருங்குடும்பத்தில் யூரோபெல்டிடே மற்றும் ஆசியக் குழாய் பாம்பு குடும்பங்களான சிலிண்ட்ரோபிடே மற்றும் அனோமோசிலிடே குடும்பங்கள் உள்ளன.

2018ஆம் ஆண்டு நிலவரப்படி, யூரோபெல்டோய்டியாவில் 71 சிற்றினங்கள் உள்ளன. பெயரிடப்பட்ட கேடய வால் பாம்புகள் (23 சிற்றினங்களைக் கொண்ட யூரோபெல்டிசு பேரினம்) மற்றும் இவற்றின் சகோதர குழுக்கள் (6 பிற பேரினத்தினைச் சார்ந்த 32 சிற்றினங்கள்), 13 வகையான ஆசியக் குழாய் பாம்புகள் (சிலிண்ட்ரோபிசு பேரினம்), மற்றும் 3 குள்ள குழாய் பாம்பு சிற்றினங்கள் (அனோமோகிலசு பேரினம்.

போவாசு, மலைப்பாம்புகள் மற்றும் பிற கெனோபிடியன் பாம்புகளின் வகைப்பாட்டியல் நீண்ட காலமாக விவாதிக்கப்பட்டு வருகிறது. இறுதியில் ஒரு குறிப்பிட்ட உட்கோட்டினை லின்னேயன் தரத்திற்கு (ஒரு பெருங்குடும்பம்,  குடும்பம் அல்லது துணைக்குடும்பம் போன்றவை) ஒதுக்குவது என்பது தன்னிச்சையானது. யூரோபெல்டாயிடே என்ற உட்கோட்டின் பெயர், இந்த 71 சிற்றினங்களுக்கிடையில் ஒப்பீட்டளவில் நெருக்கமான பரிணாம உறவை வலியுறுத்துகிறது. இது 48 [CI:36-60] மில்லியன் ஆண்டுகளுக்கு முன்பு ஒரு பொதுவான மூதாதையரைக் கடைசியாகப் பகிர்ந்து கொண்டது. யூரோபெல்டாய்டுகளுக்கும் அவற்றின் அடுத்த நெருங்கிய உறவினர்களான பைத்தானாய்டுகளுக்கும் (மலைப்பாம்பு) இடையே உள்ள பரிணாம உறவுக்கு மாறாக. (யூரோபெல்டாய்டுகள் மற்றும் பைத்தானாய்டுகளுக்கு இடையே உள்ள மிகச் சமீபத்திய பொதுவான மூதாதையர் ~73 [CI:59–87] மில்லியன் ஆண்டுகளுக்கு முன்பு வாழ்ந்தன.

மேற்கோள்கள் 

ஊர்வன
சிறுபாம்புகள்
கருப்பு குழாய் பாம்பு

கருப்பு குழாய் பாம்பு (Black pipe snake)(சிலிண்ட்ரோபிசு மெலனோடசு) என்பது சிலிண்ட்ரோபிடே குடும்பத்தில் உள்ள ஒரு பாம்பு சிற்றினம் ஆகும். இது இந்தோனேசியாவில் மட்டுமே காணப்படும் அகணிய உயிரி ஆகும். இவை பன்னாட்டு இயற்கை பாதுகாப்புச் சங்கத்தின் செம்பட்டியலில் அச்சுறு நிலையை அண்மித்த இனமாகப் பட்டியலிடப்பட்டுள்ளன.

மேற்கோள்கள் 

பாம்புகள்
அகணிய உயிரிகள்
இலங்கை உருளிப் பாம்பு

இலங்கை உருளிப் பாம்பு (சிலிண்ட்ரோபிசு மேக்குலேடசு) என்பது இலங்கையில் உள்ள சிலிண்ட்ரோபிடே குடும்பத்தில் உள்ள ஒரு பாம்பு சிற்றினம் ஆகும். இது 1000 மீற்றர் வரையான சமவெளிகளிலிருந்து அறியப்படுகிறது, மத்திய மலைப்பகுதியில் கம்பளை, பேராதனை, கண்டி, பல்லேகலை, மற்றும் எலகெரா மற்றும் தீவின் வடமேற்குப் பகுதியில் உள்ள நிக்கவெரட்டிய ஆகியவை உள்ளடங்கும்.

சிங்களத்தில் தெபத் நயா () மற்றும் வடஉல்லா () என அழைக்கப்படும் இது இலங்கையால் கண்டுபிடிக்கப்பட்டு ஆவணப்படுத்தப்பட்ட முதல் ஊர்வனவாம். உடலின் பின்பகுதியைத் தட்டையாக்குவது மற்றும் உடலின் பின்புறம் மற்றும் வால் முன்னோக்கிச் சுருட்டுவது இதன் பாதுகாப்பு அம்சமாகும். இந்த செயலின் போது தலை பொதுவாக உடலின் கீழ் மறைக்கப்படுகிறது.

விளக்கம் 
சி. மாகுலேடசு பின்புறத்தில் இரண்டு பெரிய சிவப்பு-பழுப்பு நிறப் புள்ளிகளைக் கொண்டுள்ளது. இவை கருப்பு வலையமைப்பால் சூழப்பட்டுள்ளன. வயிறு வெள்ளை, கருப்பு நிறத்தில் இருக்கும்.

முதுகு செதில்கள் மென்மையானவை, 19 அல்லது 21 வரிசைகளில் அமைக்கப்பட்டிருக்கும். வயிற்றுச் செதில்கள் 189-212 வரை, அடுத்தடுத்த முதுகு செதில்களை விட இரண்டு மடங்கு பெரியவை; குத செதில் பிரிக்கப்பட்டுள்ளது; வாலடி செதில்கள் 4 முதல் 6 வரை காணப்படும்.

முதிர்வடைந்த பாம்புகள் 35 செ.மீ. நீளம் வரை வளரக்கூடியது.

சூழலியல் 
புதைந்து வாழக்கூடிய  இரவு நேரப் பாம்பு இதுவாகும். இது கற்களுக்கு அடியிலும், அழுகும் மரக்கட்டைகளிலும், பாறைகளுக்கு நடுவிலும், பகலில் இலைக் குப்பைகளிலும் தங்கி, இரவில் வெளிப்பட்டு, டுமெரிலின் குக்ரி பாம்பு, போயின் கரடுமுரடான பாம்பு, ட்ரெவல்யனின் மண் பாம்பு, குந்தர் பாம்பு போன்ற மற்ற பாம்புகளை உணவாக உண்ணுகின்றன. இப்பாம்பின் உணவாக மண்புழுக்கள் மற்றும் பூச்சிகளும் உள்ளன.

இனப்பெருக்கம் 
உள்பொரி முட்டை மூலம் இனப்பெருக்கம் செய்யும் இப்பாம்புகள் 105-191 மிமீ நீளமுள்ள 1 முதல் 15 குஞ்சுகளை ஒரே நேரத்தில் உற்பத்தி செய்கிறது.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பாம்புகள்
பர்மிய குழாய் பாம்பு

சிலிண்ட்ரோபிசு பர்மானசு (Cylindrophis burmanus) எனும் பர்மிய குழல் பாம்பு, சிலிண்ட்ரோபிடே குடும்பத்தைச் சேர்ந்த பாம்பு சிற்றினமாகும்.  இந்தப் பாம்பு மியான்மரில்காணப்படுகிறது. இதனுடையச் சிற்றினப் பெயர் இது காணப்படும் இடத்தின் அடிப்படையில் இடப்பட்டது. இது குட்டி ஈனும் வகையினைச் சார்ந்தது.

மேற்கோள்கள் 

அகணிய உயிரிகள்
அரு உருளிப் பாம்பு

அரு உருளிப் பாம்பு (Aru cylinder snake)(சிலிண்ட்ரோபிசு அருவென்சிசு) என்பது இந்தோனேசியாவில் மட்டும் காணப்படும் அகணிய உயிரி ஆகும். இது சிலிண்ட்ரோபிடே குடும்பத்தில் உள்ள ஒரு பாம்பு சிற்றினம் ஆகும்.

விளக்கம் 
அரு உருளிப் பாம்பு சிவப்பு கலந்த பழுப்பு நிறத்தில் காணப்படும். வெள்ளை குறுக்கு புள்ளிகளுடன் பின்புறத்தில் இரண்டு மாற்றுத் தொடர் வரிசைகளை உருவாக்குகின்றன. வயிற்றில் குறுக்கு பட்டைகள் உள்ளன. இவற்றில் சில முழுமையானவை, மற்றவை குறுக்கிடப்பட்டுள்ளன. இரண்டு பகுதிகள் மாறி மாறி, ஒரு இணை பெரிய வெள்ளை புள்ளிகள் கழுத்திலும் வாலின் கீழ்ப்பகுதி வெண் நிறத்திலும் காணப்படும்.

வயிற்றுச் செதில்கள் 24 வரிசைகளில் உள்ளன, ஆறு வாலடிச் செதில்கள் உள்ளன

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
ஈத்தீனோன்

கரிம வேதியியலில், ஈத்தீனோன் (Ethenone) என்பது கீட்டீனின் (Ketene) முறையான பெயர் ஆகும். இது  அல்லது  வாய்ப்பாட்டுடன் கூடிய கரிமச் சேர்மமாகும். இது கீட்டீன் வகுப்பின் எளிமையான உறுப்பினர் ஆகும். இது அசிடைலேற்றங்களுக்குப் பயன்படும் ஒரு முக்கியமான வினைக்காரணியாகும்.

பண்புகள் 
ஈத்தீனோன் மிகவும் வினைத்திறன் கொண்ட வாயுவாகும்.(நிலையான நிலையில்) இந்த வாயு கூர்மையான எரிச்சலூட்டும் வாசனையைக் கொண்டுள்ளது. இது குறைந்த வெப்பநிலையில் மட்டுமே நிலையானதாக இருக்கும் (−80°C). எனவே, பயன்பாட்டிற்குத் தேவைப்படும் போது தயார் நிலையில் இருப்பதற்கு ஏதுவாக அவ்வப்போது தயாரித்துக் கொள்ளப்பட வேண்டும், இல்லையெனில் இருபடியாக்கல் ஏற்பட்டு பலபடிகளுடன் வினைப்பட்டு கையாளக் கடினமாக இருக்கும் பலபடிகளுடன் வினையாற்றுகிறது. தயாரிப்பின் போது உருவாகும் பலபடி உள்ளடக்கம் கீட்டீன் வாயுவில் கந்தக டை ஆக்சைடை சேர்ப்பதன் மூலம் குறைக்கப்படுகிறது.   இச்சேர்மத்தின் கூட்டுப்பயனுடைய  இரட்டைப் பிணைப்புகளின் காரணமாக, எத்தனோன் அதிக வினைத்திறன் கொண்டதாக உள்ளது. மேலும், தொடர்புடைய அசிட்டிக் அமிலத்தின் வழிப்பொருள்களுக்கு H-அமிலச் சேர்மங்களின் கலவைகளின் சேர்க்கை வினைகளில் வினைபுரிகிறது. எடுத்துக்காட்டாக, இது தண்ணீருடன் வினைபுரிந்து அசிட்டிக் அமிலமாகவும் முதன்மை அல்லது இரண்டாம் நிலை அமீன்களுடன் வினைப்பட்டு தொடர்புடைய அசிடமைடுகளாகவும் மாறுகிறது.

தயாரிப்பு 
தொழில்துறை வேதியியலில், அசிட்டிக் அமிலத்தின் நீர் நீக்க வினையால் கீட்டீன் உற்பத்தி செய்யப்படுகிறது: 

 C2H4O2 -> C2H2O + H2O

ஆய்வக அளவில், 200°செல்சியசிற்கும் அதிகமான வெப்பநிலையில் மெல்ட்ரம் அமிலத்தின் வெப்பச் சிதைவு மூலம் இதை உருவாக்க முடியும்.

வரலாறு 
500-600°செல்சியசில் சூடான குழாய்கள் அல்லது மின்சாரம் மூலம் வெப்பப்படுத்தப்பட்ட உலோகக் (செம்பு போன்ற) கம்பிகள் வழியாக அனுப்பப்படும் போது கார்பன் டைசல்பைடு முன்னிலையில் , அசிட்டோன் மீத்தேன் மற்றும் எத்தனோனாக சிதைவடைகிறது. இந்த வினையில் 95% விளைபொருள் கிடைக்கும்.  1910 ஆம் ஆண்டில் ஹெர்மன் ஸ்டாடிங்கர் (உலோக துத்தநாகத்துடன் புரோமோஅசிட்டைல் புரோமைடு வினை மூலம்)    அசிட்டிக் அமிலத்தின் நீர் நீக்க வினையிலிருந்து தயாரிக்கப்பட்டு கண்டுபிடிக்கப்பட்டது.

அசிட்டிக் நீரிலியின் வெப்பச் சிதைவு வினையும் விவரிக்கப்பட்டது.

இயற்கையில் கிடைக்கும் விதம் 
ஈத்தீனோன் விண்வெளியில், வால்மீன்களில் அல்லது விண்மீன்களுக்கு இடையேயான ஊடகத்தின் ஒரு பகுதியாக வாயு நிலையில் உருவாவதாக அறியப்படுகிறது.

பயன்பாடு 
அசிட்டிக் அமிலத்திலிருந்து அசிட்டிக் நீரிலியை உருவாக்க எத்தனோன் பயன்படுத்தப்படுகிறது. பொதுவாக இது வேதிச் சேர்மங்களின் அசிட்டைலேற்ற வினைகளுக்குப் பயன்படுத்தப்படுகிறது.

மேற்கோள்கள்

வெளி இணைப்புகள்

வளிமங்கள்
கீட்டீன்கள்
Articles without KEGG source
நுரையீரல் முகவர்கள்
இலக்மென் ரிம்புயி

இலக்மென் ரிம்புயி  (Lahkmen Rymbui)  இந்தியாவைச் சேர்ந்த ஓர்  அரசியல்வாதியாவார். மேகாலயா மாநில அரசியலில் இவர் ஐக்கிய சனநாயகக் கட்சி அரசியல்வாதியாகச் செயல்பட்டார். மேகாலயா சட்டமன்றத் தேர்தலில் காங்கிரசு கட்சி வேட்பாளராகப் போட்டியிட்டு 2008 ஆம் ஆண்டு வார் செயிந்தியா  சட்டமன்ற தொகுதியித்திலிருந்து தேர்ந்தெடுக்கப்பட்டார். 2018 ஆம் ஆண்டில்  அம்லாரெம் தொகுதியிலிருந்து ஐக்கிய சனநாயகக் கட்சியின் வேட்பாளராகவும் தேர்ந்தெடுக்கப்பட்டார். 2018 ஆம் ஆண்டு முதல் கான்ராட்டு சங்மா அமைச்சகத்தில் எல்லைப் பகுதிகள் மேம்பாடு, கல்வி, வனம் மற்றும் சுற்றுச்சூழல் அமைச்சராகவும், 11/02/2020 முதல் 2023 ஆம் ஆண்டு மார்ச்சு மாதம் வரை மேகாலயாவின் உள்துறை (காவல்துறை) அமைச்சராகவும் இருந்தார். 01/10/2020  முதல்  உள்துறை (காவல்துறை), எல்லைப் பகுதிகள் துறை, கல்வி, மாவட்டக்குழு  விவகாரங்கள் ஆகியவற்றுக்கு பொறுப்பு அமைச்சராகவும் இருந்தார்.  

2023 சட்டமன்றத் தேர்தலில் அம்லாரம் தொகுதியிலிருந்து ஐக்கிய சனநாகக் கட்சி வேட்பாளராக மீண்டும் தேர்ந்தெடுக்கப்பட்டார். தற்போது மேகாலயா அரசாங்கத்தின் தலைமை ஆலோசகராக பதவி வகிக்கிறார்

மேற்கோள்கள் 

இந்திய தேசிய காங்கிரஸ் அரசியல்வாதிகள்
வாழும் நபர்கள்
மேகாலயா அரசியல்வாதிகள்
ஆசாத் சமான்

ஆசாத் சமான்  ( Azad Zaman)  இந்தியாவைச் சேர்ந்த ஓர் அரசியல்வாதியாவார். வங்காள அரசியல்வாதியான இவர்  மருத்துவராகவும்  சமூக சேவகராகவும் அறியப்படுகிறார். மேற்கு கரோ இல்சு மாவட்டத்தில் உள்ள இராச்பாலா சட்டமன்றத் தொகுதியிலிருந்து தேர்ந்தெடுக்கப்பட்டு மேகாலயா சட்டமன்றத்தின் உறுப்பினராக இருந்தார்.

வாழ்க்கை 
ஆசாத் சமான் 1974 ஆம் ஆண்டு மேகாலயாவில் பெங்காலி முசுலிம் குடும்பத்தில் அல்காச்சு  சூரத் சமானின் மகனாகப் பிறந்தார். . மருத்துவராக இருந்த  இவர், பின்னர் அரசுப் பணியில் சேர்ந்தார். இவரது மனைவி தொழிலில் ஆசிரியராக உள்ளார்,   மேற்கு கரோ மலைகளில் உள்ள போவாபரி,பகுதியில்  வசித்து வந்தனர். 

2013 ஆம் ஆண்டு நடைபெற்ற  மேகாலயா சட்டப் பேரவைத் தேர்தலில் இராச்பாலாவுக்காக சுயேச்சை அரசியல்வாதியாகப் போட்டியிட்டார், ஆனால் அசாகெல் சிராவிடம் தோல்வியடைந்தார். பின்னர்  இந்திய தேசிய காங்கிரசு கட்சியில் சேர்ந்தார்,   2018 ஆம் ஆண்டு நடைபெற்ற மேகாலயா சட்டமன்ற தேர்தலில் சிராவை தோற்கடித்தார்.

இறப்பு 
47 வயதில் மாரடைப்பு காரணமாக 4 மார்ச் 2021 அன்று ஆசாத் சமான் இறந்தார்    மனைவி, இரண்டு மகள்கள் மற்றும் ஒரு மகன் கொண்டது இவர் குடும்பமாகும்

மேற்கோள்கள் 

2021 இறப்புகள்
மேகாலயா அரசியல்வாதிகள்
இந்திய தேசிய காங்கிரஸ் அரசியல்வாதிகள்
1970 பிறப்புகள்
வான்சுக் சையம்

வான்சுக் சையம் (Wansuk Syiem)   இந்தியாவைச் சேர்ந்த ஓர் அரசியல்வாதியாவார்.  1956 ஆம் ஆண்டு சூன் மாதம் 25 ஆம் தேதியன்று மேகாலயாவில் இவர் பிறந்தார்.  2014-2020 ஆம் ஆண்டின் இரண்டாவது முறையாக  இந்திய நாடாளுமன்றத்தின் மேல்சபையான மாநிலங்களவையில்  மேகாலயா மாநிலத்தை பிரதிநிதித்துவப்படுத்திய நாடாளுமன்ற உறுப்பினராக இருந்தார்.   மேகாலயாவிலிருந்து மாநிலங்களவையில் தனி இடத்தைப் பிடித்த முதல் பெண்மணி என்ற பெருமைக்குரியவராக இவர் கருதப்படுகிறார். 

முன்னதாக வான்சுக் சையம்  11/04/2013 அன்று இடைத்தேர்தலில் போட்டியின்றி வெற்றி பெற்றார், ஏனெனில் 04/02/2013 அன்று பதவியிலிருந்த  உறுப்பினர் தாமசு ஏ. சங்மா பதவி விலகல் செய்தார்.  மேகாலயா அரசியலில் இவர் இந்திய தேசிய காங்கிரசு  அரசியல் கட்சியின் உறுப்பினராக செயல்பட்டார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
1956 பிறப்புகள்
மேகாலயா அரசியல்வாதிகள்
மாநிலங்களவை உறுப்பினர்கள்
சின்டர் கிளாசு சன்

சின்டர் கிளாசு சன் (Syntar Klas Sunn) இந்தியாவைச் சேர்ந்த ஓர் அரசியல்வாதியாவார். 1958 ஆம் ஆண்டு திசம்பர் மாதம் 10 ஆம் தேதியன்று திரோவல் குர்பா என்பவருக்கு மகனாக இவர் பிறந்தார்.குசராத்தின் பரோடாவிலுள்ள எம். எசு. பல்கலைக் கழகத்தில் பொறியியல் பட்டம் பெற்றார். அரசுப் பணியிலிருந்த இவர் கால்பந்த விளையாட்டில் ஆர்வம் கொண்டவராகவும் மேகாலயாவில் கால்பந்தாட்டத்தை பரவலாக்க ஆர்வம் கொண்டவராகவும் இருந்தார். 

2018 ஆம் ஆண்டு நடைபெற்ற தேர்தலில் கிழக்கு காசி இல்சு மாவட்டத்தின் மாவ்ப்லாங்கு சட்டமன்றத் தொகுதியில் சுயேச்சையாகப் போட்டியிட்டு  மேகாலயா சட்டமன்றத்திற்கு ஓர் அரசியல்வாதியாகத் தேர்ந்தெடுக்கப்பட்டார். ஆனால் பின்னர் ஐக்கிய சனநாயகக் கட்சியில் சேர்ந்தார்.

2021 ஆம் ஆண்டு கோவிட்டு பெருந்தொற்று நோயால் பாதிக்கப்பட்டு சின்டர் கிளாசு சன் தன்னுடைய 62 ஆவது வயதில் காலமானார்.)

மேற்கோள்கள்

1958 பிறப்புகள்
2021 இறப்புகள்
மேகாலயா அரசியல்வாதிகள்
மும்பை பல்கலைக்கழக நூலகம்

மும்பை பல்கலைக்கழக நூலகம் (University Library, Mumbai'') இந்தியாவின் மகாராட்டிர மாநிலம் மும்பையில் உள்ள ஓவல் மைதானத்தைச் சுற்றியுள்ள விக்டோரியன் கட்டிட வளாகத்தின் ஒரு பகுதியாகும். இந்நூலகம் யுனெசுகோ உலக பாரம்பரிய தளமுமாகும். இந்நூலகம் 1869 மற்றும் 1878 ஆம் ஆண்டுகளுக்கிடையில் இராசாபாய் கடிகார கோபுரத்துடன் கட்டப்பட்டது. சர் சியார்ச்சு கில்பர்ட்டு இசுகாட்டு  என்பவரால் வடிவமைக்கப்பட்டது. அவர் மும்பைக்கு வராமலேயே இலண்டனில் இருந்து பணியாற்றினார்.

1869 ஆம் ஆண்டு மார்ச் 1 ஆம் தேதி நூலகத்திற்கான அடிக்கல் நாட்டப்பட்டது. கட்டுமானம் முடிந்து  27 பிப்ரவரி 1880 ஆம் ஆண்டு பிப்ரவரி மாதம் 27 ஆம் தேதியன்று மாணவர்களுக்கும் ஆசிரியர்களுக்கும் முறையாகத் திறக்கப்பட்டது.

படக்காட்சியகம்

மேற்கோளகள்

புற இணைப்புகள்

George Gilbert Scott - Mumbai University Library

மும்பை
இந்திய நூலகங்கள்
பினாங்கு கொடி மலை தொடருந்து

பினாங்கு கொடி மலை தொடருந்து அல்லது கொடி மலை இழுவை ஊர்தி (மலாய்: Kereta api Bukit Bendera; ஆங்கிலம்: Penang Hill Railway) என்பது மலேசியா, பினாங்கு, ஜார்ஜ் டவுன், ஆயர் ஈத்தாம் புறநகர்ப் பகுதியில் உள்ள தொடருந்து அமைப்பைக் குறிப்பிடுவதாகும். இந்தத் தொடருந்து அமைப்பு தன் சேவையில் இழுவை ஊர்திகளைப்  பயன்படுத்துகிறது. 

இந்தத் தொடருந்து சேவை முதன்முதலில் 1923-இல் இரண்டு பிரிவு தொடருந்து வழித்தடங்களைக் கொண்டு இருந்தது. பின்னர் 2010-இல் ஒரு வழித்தடமாக மாற்றப்பட்டது. பயண நேரம் ஐந்து முதல் இருபது நிமிடங்கள் வரை ஆகலாம். கொடி மலை தொடருந்து சேவை, தொடக்கத்தில் பிரித்தானிய காலனித்துவ சமூகத்தவர் பினாங்கு கொடி மலையின் குளிர்ந்த காற்றை அனுபவிப்பதற்காகக் கட்டப்பட்டது.

பொது
இந்தத் தொடருந்து வழித்தடம் 1901 மற்றும் 1905 க்கு இடைப்பட்ட காலத்தில் கட்டப்பட்டது. ஆனால் தொழில்நுட்ப கோளாறுகள் காரணமாக கட்டுமானம் நிறுத்தப்பட்டது. முதலில் இந்தச் சேவைக்கு நீராவி இயந்திரத்தைப் பயன்படுத்னார்கள். அந்த முயற்சி தோல்வி அடைந்தது. பின்னர் பற்பல முயற்சிகளுக்குப் பின், 1 சனவரி 1924-இல் அதிகாரப்பூர்வமாகத் திறப்புவிழா கண்டது.

பினாங்கு கொடி மலை கருங்கல் சார்ந்த ஓர் நிலப்பகுதியாகும். இந்த மலை வடக்குப் பகுதியில் உயரமாகச் செல்கிறது. வெஸ்டர்ன் ஹில் என்று அழைக்கப்படும் மேற்கு மலைப் பகுதியில், கடல் மட்டத்தில் இருந்து 833 மீட்டர் (2,723 அடி) வரை உயரமாக இருக்கிறது. மேற்கு மலைப் பகுதியில் சில உச்சி மலைகளும் உள்ளன. 

அந்தப் பகுதியில் உள்ள அட்மிரல் மலை (மலாய் மொழி: Bukit Laksamana; ஆங்கிலம்: Admiral Hill), புலி மலை, கொடிக் கம்ப மலை, அரசாங்க மலை போன்றவற்றைக் குறிப்பிட்டுச் சொல்லலாம். கொடிக் கம்ப மலை (Flagstaff Hill) 735 மீட்டர் உயரம் கொண்டது. இந்த மலையில் இருந்து, சிறு ஆறுகளும் அருவிகளும் ஊற்றெடுக்கின்றன. அவற்றுள் சுங்கை பினாங் என்று அழைக்கப்படும் பினாங்கு ஆறுதான் பெரியது.

கட்டணம்

இந்தத் தொடருந்து கீழ் நிலையத்திலிருந்து மேலே உள்ள நிலையத்திற்கு நேரடியாகப் பயணிக்கிறது. இருப்பினும் பயணிகள் கேட்டுக் கொண்டால் மற்ற இடைநிலை நிலையங்களிலும் நிறுத்தப்படலாம். மலேசிய குடிமக்களுக்கு, நுழைவுச்சீட்டுக்கான கட்டணம் RM 12; மற்றும் மூன்று முதல் 12 வயதுக்குட்பட்ட பிள்ளைகளுக்கு RM6 ஆகும். மூத்த குடிமக்களுக்கு ஒரு நபருக்கு RM 6 என்ற மலிவான கட்டணம் உள்ளது. மலேசியர்கள் அல்லாதவர்களுக்கு கட்டணம்; பெரியவர்களுக்கு RM 30 மற்றும் குழந்தைகளுக்கு RM 15 ஆகும்.

மேற்கோள்கள்

மேலும் காண்க 
 பினாங்கு மலை
 மலேசிய தொடருந்து போக்குவரத்து
 மலேசியாவில் தொடருந்து மின்மயமாக்கல்
 மலாயா தொடருந்து நிறுவனம்

வெளி இணைப்புகள்

பினாங்கு
மலேசியாவில் போக்குவரத்து
போக்ரி சந்தை

போக்ரி சந்தை  (Bohri Bazaar)  பாக்கித்தான் நாட்டின் சிந்து மாகாணத்தில் உள்ள கராச்சியின் சதார்  நகரத்தில் அமைந்துள்ள ஒரு சந்தையாகும். போக்ரா சந்தை என்ற பெயராலும் இது அறியப்படுகிறது.

போக்ரி சந்தை கராச்சியின் பழமையான சந்தைகளில் ஒன்றாகும். 

ஒரு காலத்தில் கராச்சியில் மிகவும் பிரபலமான பொருட்கள் வாங்கும் இடமாக இருந்தது.    இசுதான்புல்லின் பெரிய சந்தையைப்  போன்ற வரலாற்று முக்கியத்துவம் வாய்ந்ததாகும்.

வரலாறு 
போக்ரி சந்தை 1939  ஆம் ஆண்டில் பிரித்தானிய  இராணுவ வீரர்களின் முகாம்களுக்கான இடமாக நிறுவப்பட்டது.  கராச்சியின் போக்ரா சமூகத்தின் பெயர் சந்தைக்கு இடப்பட்டது .   சமூகம் சந்தையின் மையத்தில் தாகிரி பள்ளிவாசல் என்ற பள்ளிவாசலை கட்டியுள்ளது. 

2022 ஆம் ஆண்டு ஆகத்து மாத நிலவரப்படி, சந்தையில் குறைந்தது 5,000 கடைகள் இருந்தன.

சம்பவங்கள் 
போக்ரி சந்தையின் சில பகுதிகள் 1958 ஆம் ஆண்டு  தீ விபத்தில் மோசமாக சேதமடைந்தன, ஆனால் மீண்டும் கட்டப்பட்டன, மீண்டும் 1987 ஆம் ஆண்டு கராச்சி கார் குண்டுவீச்சிலும் சேதமடைந்து  பின்னர் மீட்டெடுக்கப்பட்டன.

மேற்கோள்கள் 

பாக்கித்தான் சந்தைகள்
கராச்சியில் உள்ள கட்டிடங்கள்
ஆல்பர்ட்டு I (குரங்கு)

ஆல்பர்ட்டு I (குரங்கு) (Albert I (monkey)) 1948 ஆம் ஆண்டு சூன் மாதம் 18 ஆம் தேதியன்று வி2-ஏவுகணை மூலம் விண்வெளிக்கு அனுப்பப்பட்ட உலகின் பழமையான குரங்கு வகை பாலூட்டிகளில் ஒன்றாகும். அமெரிக்காவின் நியூமெக்சிகோ மாநிலத்தின் இலாசு குரூசசு நகரத்தின் வெண் மணல் ஏவுகணை தளத்திலிருந்து வி2- ஏவுகணை செலுத்தப்பட்டது.

பின்னணி
ஆல்பர்ட்டு I (குரங்கு)" அனுப்பும்  திட்டம் பல செயல்பாட்டு தோல்விகளால் பாதிக்கப்பட்டது. ஏவுதலுக்கு முன் சுவாசக் கருவி செயலிழந்தது, மேலும் வான்குடை அமைப்பும் தோல்வியடைந்தது. ஆல்பர்ட் சுவாசப் பிரச்சனைகளால் இறந்திருக்கலாம்.  ஆனால் விண்கலத்தின் வான்குடை திறக்கத் தவறியதாலும் சுவாசப் பிரச்சினை ஏற்பட்டு ஆல்பர்ட்டு 1 இறந்திருக்கலாம். ஏவுகணை எண் 37" என நியமிக்கப்பட்ட வி-2 ஏவுகணை 39 மைல்கள் (62 கிமீ) பயணம் செய்து இடை வளிமண்டல அடுக்கு உயரத்தை அடைந்தது.  ஆனால் தோல்வியடைந்த ஓரதர் காரணமாக, விண்வெளிக்கு ஏவுகணை ஏறுவதும் தோல்வியில் முடிந்தது.

இந்த திட்டம் வெற்றிகரமான 1949 ஆம் ஆண்டு சூன் மாதம் 14 ஆம் நாளும் தொடர்ந்தது, ஆல்பர்ட் II ஒரு துணை விமானத்தில் விண்வெளிக்கு அனுப்பப்பட்டது. இருப்பினும் தாக்கத்தின் விளைவால் அதுவும் இறந்தது.

மேலும் காண்க
விண்வெளியில் விலங்குகள்
லைக்கா (நாய்)

மேற்கோள்கள் 

விண்வெளியில் விலங்குகள்
லால்துஹோமா

லால்துஹோமா (Lalduhoma) (பிறப்பு:22 பிப்ரவரி 1949) மிசோரம் மாநில அரசியல்வாதியும், திசம்பர் 2023 முதல் மிசோரம் மாநிலத்தின் 6வது முதலமைச்சரும், மேனாள் இந்தியக் காவல் பணி அதிகாரியும் ஆவார். இவர் ஜோரம் மக்கள் இயக்கக் கட்சியின் நிறுவனரும், தலைவரும் ஆவார்.  2023 மிசோரம் சட்டமன்றத் தேர்தலில் இவரது ஜோரம் மக்கள் இயக்கம் 27 தொகுதிகளைக் கைப்பற்றி, திசம்பர் 2023ல் முதன்முறையாக லால்துஹோமா தலைமையில் ஆட்சி அமைத்தது.

மிசோரமின் 6வது முதலமைச்சராக
லால்துஹோமா மிசோரம் மாநிலத்தின் 6வது முதலமைச்சராக 7 திசம்பர் 2023 அன்று பதவியேற்றார்.

மேற்கோள்கள்

வெளி இணைப்புகள்
 Lalduhoma Profile

மிசோரம் முதலமைச்சர்கள்
மிசோரம் அரசியல்வாதிகள் 
மிசோரம் நபர்கள்
1949 பிறப்புகள்
மக்களவை உறுப்பினர்கள்
ஆல்பர்ட்டு II (குரங்கு)

ஆல்பர்ட்டு II (குரங்கு) (Albert II (monkey)) 1949 ஆம் ஆண்டு சூன் மாதம் 14 ஆம் தேதியன்று வி2-ஏவுகணை மூலம் விண்வெளிக்கு அனுப்பப்பட்ட உலகின் பழமையான குரங்கு வகை பாலூட்டிகளில் ஒன்றாகும். அமெரிக்கா நாட்டின் நியூமெக்சிகோ மாநிலத்தின் தளத்திலிருந்து வி2- ஏவுகணை செலுத்தப்பட்டது. ஏவுகணை 83 மைல்கள் (134 கிமீ) பயணம் செய்து உயரத்தை அடைந்தது. ஆல்பர்ட்டு மீண்டும் புவிக்குள் நுழையும் போது வான்குடை செயலிழந்ததால் விண்கலம் அதிக வேகத்தில் தரையில் மோதியதால் இறந்தது.  ஆல்பர்ட்டின் சுவாசம் மற்றும் இருதயவியல் தரவுகள் தாக்கத்தின் தருணம் வரை பதிவு செய்யப்பட்டிருந்தது.

ஆல்பர்ட் II இன் விமானம், அலமோகோர்டோ விமானப்படை ஏவுகணை மேம்பாட்டு மையத்தால் வழி நடத்தப்பட்டு, ஓலோமன் விமானப்படைத் தளத்தின் உதவியுடன் செயற்படுத்தப்பட்டது. ஏனெனில் முன்னதாக 1948 ஆம் ஆண்டு ஆல்பர்ட்டு I (குரங்கு)" அனுப்பும்  திட்டம் ஏவுகணை எண் 37" என நியமிக்கப்பட்ட வி-2 ஏவுகணை 39 மைல்கள் (62 கிமீ) பயணம் செய்து இடை வளிமண்டல அடுக்கு உயரத்தை அடைந்து தோல்வியடைந்தது. எனவே ஆல்பர்ட் I திட்டத்தில் அனுபவித்த நெருக்கடியான பகுதிகளை விரிவுபடுத்துவதற்காக விமானங்களுக்கு இடையே விண்கலம் மறுவடிவமைப்பு செய்யப்பட்டது.

முன்னதாக விண்வெளிக்கு அனுப்பப்பட்ட உயிரினங்கள்
ஆல்பர்ட் II திட்டத்திற்கு முன் விண்வெளிக்கு அனுப்பப்பட்ட ஒரே உயிரினம் பழ ஈக்கள் மட்டுமேயாகும். பிப்ரவரி 20, 1947 ஆம் ஆண்டு பிப்ரவரி மாதம் 20ஆம் தேதியன்று வி-2 ஏவுகணை மூலம் துணை விமானத்தில் இவை  அமெரிக்காவால் அனுப்பப்பட்டன. ஈக்கள் உயிருடன் மீட்கப்பட்டன.

மேலும் காண்க
விண்வெளியில் விலங்குகள்
லைக்கா (நாய்)
ஆல்பர்ட்டு I (குரங்கு)

மேற்கோள்கள் 

விண்வெளியில் விலங்குகள்